Nalika taun 1088, wong Prancis kang jenenge Urbanus II dadi Paus. Nalika dadi Paus, ana kadadéan perang antarané raja Jerman, Henry IV — ngenani pembaruan déning Paus Gregorius VIII kang ora ngasilaké apa-apa. Paus anyaran iki, ora péngin nerusaké geger mau. Nanging dhèwèké péngin ndadèkaké siji kabèh krajan Kristen. Nalika Kaisar Alexis saka Konstantinopel njaluk tulung Paus mungsuh wong Muslim Turki. Pikirane Urbanus yèn kabèh krajan Kristen dadi siji bakal bisa ngalahake mungsuh.